Document ID: 32008R0861

KOMMISSIONENS FORORDNING (EF) Nr. 861/2008
af 2. september 2008
om ophævelse af forordning (EF) nr. 634/2008 om fastsættelse af de nedsatte landbrugselementer og den tillægstold, der gælder ved indførsel fra Schweiz til Fællesskabet af visse varer med indhold af mejeriprodukter, som er omfattet af Rådets forordning (EF) nr. 3448/93
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 7, og
ud fra følgende betragtninger:
(1)
Ved aftalen mellem Det Europæiske Fællesskab og Det Schweiziske Forbund (2) af 26. oktober 2004 blev protokol nr. 2 til overenskomsten mellem Det Europæiske Økonomiske Fællesskab og Schweiz af 22. juli 1972 erstattet med en ny protokol 2 vedrørende visse forarbejdede landbrugsprodukter. Ved gennemførelsen af denne protokol ændrede Den Blandede Komité EF-Schweiz ved afgørelse nr. 1/2008 (3) hjemmemarkedsreferencepriserne fra den 1. februar 2008, hvilket medførte indførelse af told på indførsel til Fællesskabet af visse varer med indhold af mejeriprodukter, som er omfattet af forordning (EF) nr. 3448/93.
(2)
Følgelig blev de nedsatte landbrugselementer og den tillægstold, der gælder ved indførsel til Fællesskabet af visse varer med indhold af mejeriprodukter, fastlagt i Kommissionens forordning (EF) nr. 634/2008 (4).
(3)
Ved gennemførelsen af protokol 2 ændrede Den Blandede Komité EF-Schweiz ved afgørelse nr. 2/2008 (5) hjemmemarkedsreferencepriserne fra den 1. august 2008, hvilket medførte, at de i protokollens artikel 3, stk. 3, omhandlede prisudligningsforanstaltninger fastsattes til nul. Følgelig skal der fra den dato ikke længere betales importtold ved indførsel fra Schweiz til Fællesskabet af visse varer med indhold af mejeriprodukter, som er omfattet af forordning (EF) nr. 3448/93.
(4)
Forordning (EF) nr. 634/2008 bør derfor ophæves.
(5)
Da referencepriserne, som ændret i overensstemmelse med protokol 2, anvendes fra den 1. august 2008, bør den foranstaltning, som fastsættes i denne forordning, anvendes fra samme dato -
UDSTEDT FØLGENDE FORORDNING:
Artikel 1
Forordning (EF) nr. 634/2008 ophæves.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. august 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. september 2008.

Labels: 17
3
6
18
15